
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 263 


7 Απριλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση άρθρων 79 και 80 του Κώδικα Τροφί¬ 
μων . 1 


Έγκριση κυκλοφορίας 128 τον αριθμό ηλεκτρονικών 
αντλιών υγρών καυσίμων ΡΕΒΗΑΝΤΙ σειράς 8000 


που φέρουν ως κατωτέρω: 
Αριθμός Σειράς 
Από: 1236 έως 1255 
Από: 1675 έως 1698 
Από: 1765/ έως 1784 
Από: 1955 έως 1960 
Από: 3000 έως 3017 
Από: 3063 έως 3087 
Από: 3678 έως 3692 


Ημερ/νία Κατασκευής 

6/1987 - 8/1987 

5/1988 - 6/1988 

6/1988 

9/1989 

10/1989 

11/1989 - 2/1990 
3/1990 - 7/1990 


και εισήγαγε στην Ελλάδα η ΚΜΟΙΙ- εταιρεία Πετρε¬ 
λαιοειδών ΚΑΡΕΛΙΑΣ - ΜΠΟΥΦΕΑΣ Α.Ε. 2 


Τροποποίηση του Οργανισμού Εσωτερικής Υπηρεσίας 
του Νομικού Προσώπου «Δημοτικοί Παιδικοί Βρεφι¬ 
κοί Σταθμοί Ζωγράφου» . 3 

Χορήγηση άδειος ασκήσεως επαγγέλματος Κοινωνι¬ 
κού Λειτουργού στην Ξανθοπούλου Ευανθία. 4 


Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μπιλληρη Άννα - Μαρία ... 5 
Τροποποίηση καταστατικού Αναπτυξιακής Επιχείρη¬ 
σης Δήμου Λευκιμ μαιών Νομού Κερκύρας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1050/96 (1) 

Τροποποίηση άρθρων 79 και 80 του Κώδικα Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού Χη¬ 
μείου του Κράτους αριθμ. 3012853/1893/6.11.1996. 

β. Το εδάφιο δ της παρ. 8 του άρθρου 6 του Ν. 4328/ 
1929 (ΦΕΚ 272/Α/1929) «Περί συστάσεως του Γενικού 
Χημείου του Κράτους», όπως αντικοταστάθηκε από την 
παράγραφο 6 του άρθρου 11 του Ν. 2343/95, (ΦΕΚ 211/ 
Α/11.10.1995). 


γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/ 
1929). 

δ. Το άρθρο 1 του Ν. 115/1975 «Περί τροποποιήσεως 
διατάξεων τινων του Ν. 4328/1929» (ΦΕΚ 172/Α/ 
1975). 

ε. Την απόφαση 1078204/927/0006Α/6.8.1992 -Πε¬ 
ριορισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών (ΦΕΚ 
517/Β/1992). 

στ. Την υπ’ αριθ. 1107147/1239/0006Α/4.10.1996 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β/ 
1996). 

ζ. Τις διατάξεις του άρθρου 29Α του Ν. 1558/1985 (Α’ 
137) όπως το άρθρο αυτό προστέθηκε με το άρθρο 27 του 
Ν. 2081/1992 (Α' 154) και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

I. Εγκρίνουμε την απόφαση αριθμ. 1050/1996 του Ανω¬ 
τάτου Χημικού Συμβουλίου, η οποία ελήφθη κατά τη συνε¬ 
δρίαση της 17.12.1996 και η οποία έχει ως ακολού¬ 
θως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση των άρθρων 79 και 80 του 
Κώδικα Τροφίμων σύμφωνα με τις οδηγίες 92/46/ΕΟΚ (I. 
268/14.9.1992) και 94/71 /ΕΚ. (Ι_ 368/31.12.1994) κα¬ 
θώς και διευκρινίσεις στο άρθρο 80 σύμφωνα με τους Κα¬ 
νονισμούς 1411/71/Ε.Ο.Κ. (ί 148/3.7.71) και 1898/87/ 
Ε.Ο.Κ. (Ε 182/3.7.87) ως εξής: 

I. Αντικαθίσταται το άρθρο 79 με το ακόλουθο κείμενο: 

Άρθρο 79 

Συνθήκες και όροι παραγωγής και εμπορίας νωπού γά¬ 
λακτος, θερμικά επεξεργασμένου γάλακτος και προϊό¬ 
ντων με βάση το γάλα. 

1. Στο άρθρο αυτό προσδιορίζονται οι υγειονομικοί κα¬ 
νόνες για την παραγωγή και την εμπορία νωπού γάλακτος, 
θερμικά επεξεργασμένου γάλακτος προς πόσιν, γάλακτος 
που προορίζεται για την παρασκευή προϊόντων με βάση το 

γάλα και προϊόντων με βάση το γάλα, τα οποία προορίζο¬ 
νται για ανθρώπινη κατανάλωση. 

2. α. «Νωπό γάλα» νοείται το γάλα που εκκρίνεται από 
τους μαστικούς αδένες μιάς ή περισσοτέρων αγελάδων, 
προβατινών, αιγών ή βουβαλίδων, το οποίο δεν έχει θερ¬ 
μανθεί πέραν των 40° 0, ούτε έχει υποβληθεί σε επεξερ¬ 
γασία με ισοδύναμο αποτέλεσμα. 

β. «Γάλα που προορίζεται για την παρασκευή προϊόντων 
με βάση το γάλα» νοείται είτε το νωπό γάλα που προορίζε¬ 
ται για μεταποίηση, είτε το υγρό ή κατεψυγμένο γάλα, που 
λαμβάνεται από νωπό γάλα, το οποίο έχει ή δεν έχει υπο- 
στεί επιτρεπόμενη φυσική επεξεργασία, όπως θερμική 
επεξεργασία ή θέρμισμα, και του οποίου έχει ή δεν έχει 
τροποποιηθεί η σύνθεση, εφόσον οι εν λόγω τροποποιή¬ 
σεις περιορίζονται στην προσθήκη ή/και την αφαίρεση 
φυσικών συστατικών του γάλακτος. 

γ. «θερμικά επεξεργασμένο γάλα προς πόσιν» νοείται 
είτε το γάλα προς πόσιν που προορίζεται για πώληση στον 
τελικό καταναλωτή και σε οργανισμούς, το οποίο λαμβά- 
νεται από θερμική επεξεργασία, (παστεριωμένο, αποστει- 
ρωμέο, ϋΗΤ «υψηλής παστερίωσης») είτε το γάλα το 
οποίο έχει παστεριωθεί και προορίζεται για πώληση χύμα 
στους επιμέρους καταναλωτές. 

δ. «Προϊόντα με βάση το γάλα» νοούνται τα γαλακτοκο¬ 
μικά προϊόντα δηλαδή τα προϊόντα που παράγονται απο¬ 
κλειστικά από γάλα στο οποίο ε'ιναι δυνατόν να προστίθε¬ 
νται οι απαραίτητες ουσίες για την κατασκευή τους, εφό¬ 
σον οι ουσίες αυτές δε ν χρησιμοποιούνται για να αντικατα¬ 
στήσουν εν άλω ή εν μέρει, κάποιο συστατικό του γάλακτος 
και τα προϊόντα που αποτελούνται από γάλα, δηλαδή τα προ¬ 
ϊόντα των οποίων κανένα συστατικό δεν υποκαθιστά ή δεν 
αποσκοπεί να υπσκαταστήσει κάποιο συστατικό του γάλα¬ 
κτος και των οποίων το γάλα ή ένα γαλακτοκομικό προϊόν 
αποτελεί ουσιαστικό συστατικό, είτε λόγω ποσότητας, είτε 
λόγω των χαρακτηριστικών που προσδίδει στο προϊόν. 

ε. «θερμική επεξεργασία» νοείται κάθε επεξεργασία με 
θέρμανση που έχει ως αποτέλεσμα, αμέσως μετά την 
εφαρμονή της, αρνητική αντίδραση στη δοκιμασία φω- 
σφατάσης. 

στ. «θέρμισμα» νοείται θέρμανση του νωπού γάλακτος 
επί 15 τουλάχιστον δευτερόλεπτα, σε θερμοκρασία με¬ 
ταξύ 57° Ο και 68° 0, ούτως ώστε, μετά την επεξεργασία 
αυτή, το γάλα να παρουσιάζει θετική αντίδραση στη Δοκι¬ 
μασία φωσφατάσης. 

ζ. «Εκμετάλλευση παραγωγής» νοείται εγκατάσταση 
στην οποία βρίσκονται μια ή περισσότερες αγελάδες, 
προβατίνες, αίγες ή βουβαλίδες με σκοπό την παραγωγή 
γάλακτος. 

η. «Κέντρο συλλογής» νοείται εγκατάσταση στην οποία 
το νωπό γάλα μπορεί να συγκεντρώνεται και ενδεχομένως 
να ψύχεται και να καθαρίζεται. 

' θ. «Κέντρο τυποποίησης» νοείται εγκατάσταση που δεν 
συνδέεται με κέντρο συλλογής ή εγκατάσταση επεξεργα¬ 
σίας ή μεταποίησης και στην οποία το νωπό γάλα μπορεί 
να υποβάλλεται σε αποκορύφωση ή τροποποίηση της πε¬ 
ριεκτικότητας του σε φυσικά συστατικά του γάλακτος. 

ι. «Εγκατάσταση επεξεργασίας» νοείται εγκατάσταση 
στην οποία το γάλα υφίσταται θερμική επεξεργασία. 

ια. «Εγκατάσταση μεταποίησης» νοείται εγκατάσταση ή/ 
και εκμετάλλευση παραγωγής στην οποία το γάλα ή/και τα 
προϊόντα με βάση το γάλα υποβάλλονται σε επεξεργασία, 
μεταποιούνται και συσκευάζονται. 


ιβ. «Πρώτη συσκευασία» νοείται η εργασία που αποβλέ¬ 
πει στην εξασφάλιση της προστασίας των προϊόντων με τη 
χρησιμοποίηση πρώτου καλύμματος ή πρώτου περιέκτη 
σε άμεση επαφή με το συγκεκριμένο προϊόν, καθώς και 
αυτό το πρώτο κάλυμμα ή αυτός ο πρώτος περιέκτης. 

ιγ. «Δεύτερη συσκευασία» νοείται η εργασία που συνί- 
σταται στην τοποθέτηση εντός περιέκτη ενός ή περισσο¬ 
τέρων προϊόντων που φέρουν ή όχι πρώτη συσκευασία, 
καθώς κσι αυτός ο περιέκτης. 

ιδ. «Ερμητικά κλειστό δοχείο» νοείται ο αεροστεγής πε¬ 
ριέκτης που χρησιμοποιείται για να προστατεύει το περιε¬ 
χόμενο από την είσοδο μικροοργανισμών κατά τη διάρκεια 
της θερμικής επεξεργασίας και μετά από αυτή. 

ιε. «Εμπορία» νοείται η κατοχή ή η έκθεση με σκοπό την 
πώληση ή διάθεση προς πώληση, η πώληση, η παράδοση ή 
οποιοσδήποτε άλλος τρόπος διάθεσης εκτός από τη λια¬ 
νική πώληση η οποία πρέπει να υπόκειται στους ελέγχους 
που προβλέπει η εθνική νομοθεσία για το λιανικό εμπόριο. 

3. Οι ισχύουσες εθνικές και κοινοτικές διατάξεις εφαρ¬ 
μόζονται σε ότι αφορά: 

α. Τους όρους για την παραλαβή νωπού γάλακτος στην 
εγκατάσταση επεξεργασίας ή/και μεταποίησης. 

Αυτοί περιλαμβάνουν: 

- Απαιτήσεις όσον αφορά την υγεία των ζώων από τα 
οποία προέρχεται το γάλα. 

- Υγιεινή της εκμετάλλευσης. 

- Υγιεινή του αρμέγματος, της συλλογής του νωπού γά¬ 
λακτος και της μεταφοράς του από την εκμετάλλευση πα¬ 
ραγωγής στο κέντρο συλλογής ή τυποποίησης ή στην 
εγκατάσταση επεξεργασίας ή μεταποίησις - Υγιεινή του 
προσωπικού. 

- Προδιαγραφές που πρέπει να πληρούνται κατά τη 
συλλογή στην εκμετάλλευση παραγωγήςή κατά την παρα¬ 
λαβή του νωπού γάλακτος οτην εγκατάσταση επεξεργα¬ 
σίας ή μεταποίησης. 

β. Τους γενικούς και ειδικούς όρους έγκρισης των εγκα¬ 
ταστάσεων επεξεργασίας και των εγκαταστάσεων μετα¬ 
ποίησης. 

γ. Τους γενικούς όρους υγιεινής στις εγκαταστάσεις 
επεξεργασίας και στις εγκαταστάσεις μεταποίησης. 

δ. Την υγιεινή των χώρων, των υλικών και του προσωπι¬ 
κού στις εγκαταστάσεις επεξεργασίας και στις εγκατα¬ 
στάσεις μεταποίησης. 

ε. Τα κέντρα συλλογής και τα κέντρα τυποποίησης, 
στ. Τις απαιτήσεις για την παρασκευή του θερμικά επε¬ 
ξεργασμένου γάλακτος και των προϊόντων με βάση το 
γάλα. 

ζ. Τα μικροβιολογικό κριτήρια των προϊόντων με βάση το 
γάλα και του γάλακτος προς πόσιν. 
η. Την πρώτη και δεύτερη συσκευασία. 
θ. Τους όρους σχετικά με το σήμα καταλληλότητας και 
τις ετικέττες. 

ι. Τις προδιαγραφές για την αποθήκευση και τη μετα¬ 
φορά. 

ια. Τον υγειονομικό έλεγχο και την επιτήρηση της παρα¬ 
γωγής. 

4. Πρέπει να εφαρμόζονται οι ισχύουσες εθνικές και 
κοινοτικές προδιαγραφές σε ότι αφορά: 

α. Το νωπό γάλα που προορίζεται για την παρασκευή 
προϊόντων με βάση το γάλα ή θερμικά επεξεργασμένου 
γάλακτος προς πόσιν. 

β. Την εμπορία νωπού γάλακτος που προορίζεται για αν¬ 
θρώπινη κατανάλωση. 

γ. Την εμπορία θερμικά επεξεργασμένου γάλακτος 
προς πόσιν. 

δ. Τα προϊόντα με βάση το γάλα. 

Αυτά παρασκευάζονται είτε από νωπό γάλα που αντα- 
ποκρίνεται στις σχετικές προδιαγραφές είτε από γάλα που 
προορίζεται για την παρασκευή προϊόντων με βάση το 
γάλα και το οποίο προέρχεται από νωπό που ανταποκρίνε- 
ται στις σχετικές προδιαγραφές. 

Τα προϊόντα με βάση το γάλα πρέπει να λαμβάνονται 
από γάλα που ανταποκρίνεται στις παραπάνω προδιαγρα¬ 
φές ή από προϊόντα με βάση το γάλα που πληρούν τους 
σχετικούς όρους. 

Τα προϊόντα με βάση το γάλα πρέπει να έχουν υποστεί 
θερμική επεξεργασία κατά τη διάρκεια της παρασκευής ή 
να παρασκευάζονται από προϊόντα που έχουν υποστεί 
θερμική επεξεργασία ή να πληρούν επαρκείς απαιτήσεις 
υγιεινής ώστε να πληρούν τα κριτήρια υγιεινής που ισχύ¬ 
ουν για κάθε τελικό προϊόν. 

Μέχρις ότου θεσπισθούν τυχόν κοινοτικοί κανόνες για 
τον ιονισμό, το γάλα και τα προϊόντα με βάση το γάλα δεν 
πρέπει να έχουν υποβληθεί σε επεξεργασία με ιονίζουσες 
ακτινοβολίες. 

ε. Τα χαρακτηριστικά του νωπού γάλακτος που χρησιμο¬ 
ποιείται για την παρασκευή τυριού διάρκειας ωρίμανσης 
τουλάχιστον εξήντα (60) ημερών. 

Με τη διαδικασία της υφιστάμενης εθνικής και κοινοτι¬ 
κής νομοθεσίας μπορεί να καταρτίζεται κατάλογος προϊό¬ 
ντων «νωπού γάλακτος». 

5. Η παραγωγή προϊόντων που καλύπτονται από το πα¬ 
ρόν άρθρο και των οποίων μέρος των γαλακτοκομικών συ¬ 
στατικών έχουν αντικατασταθεί από άλλα προϊόντα εκτός 
των προϊόντων με βάση το γάλα υπόκειται στους κανόνες 
υγιεινής που αναφέρονται στο παρόν άρθρο. 

6. α. Τα βυτία μεταφοράς γάλακτος και οι χώροι, οι εγκα¬ 
ταστάσεις και ο εξοπλισμός εργασίας μπορούν να χρησι¬ 
μοποιούνται για άλλα τρόφιμα, εφόσον λαμβάνονται όλα 
τα κατάλληλα μέτρα για την πρόληψη της μόλυνσης ή της 
αλλοίωσης του γάλακτος προς πόσιν ή των προϊόντων με 
βάση το γάλα. 

β. Τα βυτία μεταφοράς γάλακτος πρέπει να φέρουν 
σαφή ένδειξη ότι μπορούν να χρησιμοποιούνται μόνο για 
τη μεταφορά τροφίμων. 

II. Τροποποιείται το άρθρο 80 ως εξής: 

1) Αντικαθίσταται η πρώτη περίοδος της παραγράφου 1 

«Γάλα» είναι . υπερκόπωσης» με το ακόλουθο κεί¬ 

μενο: 

«Νωπό γάλα» νοείται το γάλα που εκκρίνεται από τους 
μαστικούς αδένες μιας ή περισσοτέρων αγελάδων, προ¬ 
βατινών, αιγών ή βουβαλίδων, το οποίο δεν έχει θερμανθεί 
πέραν των 40° Ο, ούτε έχει υποβληθεί σε επεξεργασία με 
ισοδύναμο αποτέλεσμα. 

2) Μεταξύ των παραγράφων 2 και 3 παρεμβάλλεται πα¬ 
ράγραφος 2α: 

2α. Η ονομασία «γάλα» και οι ονομασίες που χρησιμο¬ 
ποιούνται για τον ορισμό των γαλακτοκομικών μπορεί επί¬ 
σης να χρησιμοποιούνται σε συνδυασμό με έναν ή περισ¬ 
σότερους όρους για τον ορισμό των συνθέτων προϊόντων 
των οποίων κανένα στοιχείο δεν υποκαθιστά ή δεν πρόκει¬ 
ται να υποκαταστήσει οποιοδήποτε συστατικό του γάλα¬ 
κτος και των οποίων το γάλα ή ένα γαλακτοκομικό προϊόν, 


αποτελεί ουσιώδες μέρος είτε λόγω της ποσότητάς του 
είτε λόγω του ότι η επίδρασή του χαρακτηρίζει το προϊόν. 

3) Στο τέλος της παραγράφου 3 προστίθεται το ακό¬ 
λουθο κείμενο: 

Η περιεκτικότητα σε λιπαρές ουσίες που καθορίζεται 
για το γάλα, αν δεν υπάρχει σε φυσική κατάσταση, επιτυγ¬ 
χάνεται μόνο με πρόσθεση ή αφαίρεση γάλακτος ή κρέ¬ 
μας γάλακτος ή με προσθήκη αποκορυφωμένου γάλακτος 
ή ημιαποκορυφωμένου γάλακτος. Δεν επιτρέπεται οποια¬ 
δήποτε άλλη τροποποίηση στη σύνθεση του γάλακτος κα- 
ταναλώσεως. 

4) Αντικαθίστανται τα εδάφια (β), (γ) και (δ) της παρα¬ 
γράφου 5 ως εξής: 

β. Το παστεριωμένο γάλα πρέπει: 

- Να έχει υποβληθεί σε επεξεργασία που περιλαμβάνει 
την έκθεση σε υψηλή θερμοκρασία για μικρό χρονικό διά¬ 
στημα (τουλάχιστον 71,7° 0 για 15 δευτερόλεπτα ή ισοδύ¬ 
ναμος συνδυασμός) ή σε διαδικασία παστερίωσης που 
χρησιμοποιεί διαφορετικούς συνδυασμούς χρόνου και 
θερμοκρασίας για την επίτευξη ισοδυνάμου αποτελέσμα¬ 
τος. 

- Να παρουσιάζει αρνητική αντίδραση στη δοκιμασία 
φωσφατάσης και θετική αντίδραση στη δοκιμασία υπερο- 
ξειδάσης. Ωστόσο επιτρέπεται η παραγωγή παστεριωμέ¬ 
νου γάλακτος με αρνητική αντίδραση στη δοκιμασία υπε- 
ροξειδάσης, υπό την προϋπόθεση ότι η ετικέτα του γάλα¬ 
κτος φέρει ένδειξη «υψηλής παστερίωσης». 

- Αμέσως μετά την παστερίωση, να ψύχεται το συντο¬ 
μότερο δυνατόν, σε θερμοκρασία που δεν υπερβαίνει 
τους 6° 0. 

γ. Το γάλα υΚΤ πρέπει: 

- Να έχει παραχθεί με συνεχή θέρμανση του νωπού γά¬ 
λακτος που συνεπάγεται τη βραχυχρόνια εφαρμογή υψη¬ 
λής θερμοκρασίας (τουλάχιστον + 135“ 0 επί ένα τουλάχι¬ 
στον δευτερόλεπτο) με σκοπό την καταστροφή όλων των 
υπολειπομένον μικροοργανισμών και των σπορίων τους, 
και τη συσκευασϊα, υπό ασηπτικές συνθήκες, σε αδια¬ 
φανή δοχεία, ή σε δοχεία που καθίστανται αδιαφανή από 
τη δεύτερη συσκευασϊα, κατά τρόπο όμως ώστε να μειώ¬ 
νονται ατο ελάχιστο οι χημικές, φυσικές και οργανοληπτι¬ 
κές μεταβολές. 

- Να είναι δυνατόν, να διατηρηθεί, ούτως ώστε να μην 
ανιχνεύεται δειγματοληπτικά καμία αλλοίωση στο γάλα 
ϋΗΤ που έχει διατηρηθεί επί δεκαπενθήμερο σε κλειστή 
συσκευασϊα και σε θερμοκρασία 30° Ο. Εφόσον χρειάζε¬ 
ται, μπορεί να προβλέπεται και η διατήρησή του επί 
επταήμερο σε κλειστή συσκευασϊα και σε θερμοκρασία 
+ 55° 0. 

Στην περίπτωση που η λεγάμενη «πολύ υψηλής θερμο¬ 
κρασίας» μέθοδος επεξεργασίας του γάλακτος χρησιμο¬ 
ποιείται με απευθείας επαφή του γάλακτος με υδρα¬ 
τμούς, οι υδρατμοί αυτοί πρέπει να προέρχονται από πό¬ 
σιμο νερό και δεν πρέπει να μεταφέρουν ξένες ουσίες στο 
γάλα, ούτε να επιδρούν δυσμενώς σε αυτό. Επίσης η 
εφαρμογή της μεθόδου δεν πρέπει να μεταβάλει την πε¬ 
ριεκτικότητα του υφισταμένου την επεξεργασία γάλακτος 
σε νερό. 

δ. Το αποστειρωμένο γάλα πρέπει: 

- Να έχει θερμανθεί και αποστειρωθεί σε ερμητικά 
κλειστές συσκευσσίες ή δοχεία, των οποίων το σύστημα 
κλεισίματος πρέπει να παραμένει άθικτο. 

- Να είναι δυνατόν να διατηρηθεί, σε περίπτωση δειγ- 

ματοληπτικού ελέγχου, χωρίς να παρουσιάσει καμιά αι¬ 
σθητή αλλοίωση, επί δεκαπενθήμερο, σε κλειστή συ- 
σκευασία και θερμοκρασία + 30° 0. Επιπλέον, εάν αυτό 
είναι αναγκαίο, μπορεί να προβλέπεται και διατήρησή του 
επί επταήμερο σε κλειστή συσκευασία και σε θερμοκρα¬ 
σία + 55“ Ο. 

5) Στην παράγραφο 8 το μέγιστο όριο λίπους για το απο¬ 
βουτυρωμένο γάλα τροποποιείται από 0,20% σε 0,3%. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα μέλη 

X. Χσμαλίδης, Ν. Γκέλης, θ. Ανδρίτσος, Ρ. Γαμβρός 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1997 


Πετρελαιοειδών Κ.Μ.ΟΙΙ. «ΚΑΡΕΛΙΑΣ ΜΠΟΥΦΕΑΣ Α.Ε.» 
(Κηφισίας 98 Τ.Κ. 11526 Αθήνα), αποφασίζουμε: 


1. Εγκρίνουμε την κυκλοφορία στην Ελλάδα των Ηλε¬ 
κτρονικών Αντλιών Υγρών Καυσίμων ΡΕΡΡΑΝΤΙ σειράς 
8.000 που φέρουν αριθμό σειράς και ημερομηνία παρα¬ 
γωγής ως κατωτέρω: 


Αριθμός Σειράς 
Από: 1236 έως 1255 
Από: 1675 έως 1698 
Από: 1765 έως 1784 
Από: 1955 έως 1960 
Από: 3000 έτος 3017 
Από: 3063 έως 3087 
Από: 3678 έως 3692 


Ημερομηνία Κατασκευής 

6/1987 - 8/1987 

5/1988 - 6/1988 

6/1988 

9/1989 

10/1989 

11/1989 - 2/1990 
3/1990 - 7/1990 


Οι ανωτέρω αντλίες φέρουν ηλεκτρονική κεφαλή ΡΕΒ- 
ΒΑΝΤΙ τύπου ΡΥΡ 697, Ογκομετρητή ΡΕΒΒΑΝΤΙ, και 
Αντλία ΤΟΚΥΟ - ΤΑΤ31ΙΝΟ μοντέλο ΡΟδ-0253 ή μοντέλο 
ΡΟ3-0257. 


οι υπουργοί 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓ. ΔΡΥΣ ΒΑΣΩ ΠΑΠΑΝΔΡΕΟΥ 


2. Τεχνικά χαρακτηριστικά των αναφερομένων στο 
θέμα 128 τον αριθμό ηλεκτρονικών αντλιών υγρών καυσί¬ 
μων ΡΕΒΒΑΝΤΙ σειράς 8.000. 


♦ 


Αριθ. Φ2-207 

ΑΠΟΦΑΣΗ 600 


( 2 ) 


Έγκριση κυκλοφορίας 128 τον αριθμό ηλεκτρονικών 
αντλιών υγρών καυσίμων ΡΕΒΒΑΝΤΙ σειράς 8000 που 


φέρουν ως κατωτέρω: 
Αριθμός Σειράς 
Από: 1236 έως 1255 
Από: 1675 έως 1698 
Από: 1765 έως 1784 
Από: 1955 έως 1960 
Από: 3000 έως 3017 
Από: 3063 έως 3087 
Από: 3678 έως 3692 


Ημερομηνία Κατασκευής 

6/1987 - 8/1987 

5/1988 - 6/1988 

6/1988 

9/1989 

10/1989 

11/1989- 2/1990 
3/1990- 7/1990 


και εισήγαγε στην Ελλάδα η ΚΜΟΙΓ εταιρεία Πετρελαιοει¬ 
δών ΚΑΡΕΛΙΑΣ - ΜΠΟΥΦΕΑΣ Α.Ε. 


Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137/τ.Α726.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου» (ΦΕΚ 185/τ.Α725.8.1988). 

3. Τις διατάξεις του Π.Δ. 524/78 «Περί Κωδικοποιή- 
σεως εις ενιαίον κείμενον των ισχυουσών διατάξεων των 
αναφερομένων εις την εισαγωγήν εν Ελλάδι του Διεθνούς 
Συστήματος Μέτρων και Σταθμών». 

4. Το άρθρο 28 της υπουργικής απόφασης Φ3-2587/78 
«Περί κωδικοποιήσεως αποφάσεων επί των Μέτρων και 
Σταθμών» (ΦΕΚ 70/Τ.Β726.1.1979), όπως τροποποιή¬ 
θηκε με την Υ.Α. Β1-15073/86 (ΦΕΚ 864/τ.Β7 
4.12.86). 

5. Την Β3-54/13.5.1996 απόφαση του Υφυπουργού 
Εμπορίου «Εξουσιοδότηση για υπογραφή εγγράφων 
κ.λπ.». 

6. Το με αριθ. 1958/18.8.1986 πιστοποιητικό και το 
από 25.10.1996 έγγραφο του Εθνικού Εργαστηρίου μέ¬ 
τρων και Σταθμών της Αγγλίας. 

7. Τις από 26.11.96 και 13.2.97 αιτήσεις της Εταιρείας 


α. Οι στάνταρ αντλίες έχουν πίεση λειτουργίας 1,4 ΒΑΒ 
με 1,5 ΒΑΒ και παροχή 45 ί/ΜΙΝ. 

β. Οι ενισχυμένες αντλίες έχουν πίεση λειτουργίας 2 
ΒΑΒ και παροχή 90 Ε/ΜΙΝ. 

3. Οι εν λόγω αντλίες πρέπει να σφραγίζονται στα ση¬ 
μεία ρύθμισης της ακρίβειας του ογκομετρητή, σύμφωνα 
με το άρθρο 391 της Αγορ. Διάταξης 14/89. 

4. Για την εξακρίβωση της ταυτότητας των αντλιών αυ¬ 
τών στους ελέγχους που γίνονται από τα Αρμόδια Όρ¬ 
γανα, πρέπει να αναγράφονται επ' αυτών σε σημείο που 
να διακρίνονται καλά οι ενδείξεις: 

α. Ο οίκος κατασκευής. 

β. Η ονομασία και ο τύπος των αντλιών. 

γ. Η μονάδα μέτρησης ήτοι: λίτρο. 

δ. 0 αριθμός εγκρίσεως κυκλοφορίας στην Ελλάδα ήτοι 
Φ2-207/17.3.97 Υπ. Ανάπτυξης Γεν. Γραμ. Εμπορίου. 

5. Η νομιμοποίηση της κυκλοφορίας των αντλιών αυτών 
γίνεται με την επικόλληση από την Αρμόδια Αρχή των ση¬ 
μάτων του Αρχικού και Περιοδικού Ελέγχου Μέτρων και 
Σταθμών, σύμφωνα με τις ισχύουσες διατάξεις. 

6. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την Αρμόδια Αρχή ότι δεν 
πληρούνται οι νόμιμες προϋποθέσεις και απαιτήσεις 
ύστερα από αιτιολογημένη εισήγηση της υπηρεσίας μας. 

7. Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 28 της Υ.Α. Φ3-2587/78 (ΦΕΚ 70/ 
Τ.Β726.1.79) όπως τροποποιήθηκε με την Υ.Α. Β1- 
15073/86 και ισχύει από την ημερομηνία της δημοσίευ¬ 
σής της. 


Αθήνα, 17 Μαρτίου 1997 

Με εντολή Υπουργού 
Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

Αριθ. 6269 (3) 

Τροποποίηση του Οργανισμού Εσωτερικής Υπηρεσίας 

του Νομικού Προσώπου «Δημοτικοί Παιδικοί Βρεφικοί 

Σταθμοί Ζωγράφου». 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚΗΣΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκαν από τις διατάξεις της παρ. 5 του άρ¬ 
θρου 8 του Ν. 2307/95. 

2. Την 468/95 απόφαση του Δημοτικού Συμβουλίου 
Ζωγράφου με την οποία εκφράζει τη σύμφωνη γνώμη του 
για την 7/95 απόφαση του Διοικητικού Συμβουλίου του 
Νομικού Προσώπου «Δημοτικοί Παιδικοί Βρεφικοί Σταθ¬ 
μοί Ζωγράφου», με την οποία εγκρίθηκε η τροποποίηση 
του Οργανισμού Εσωτερικής Υπηρεσίας του. 

3. Το 6/3.12.96 πρακτικό του Υπηρεσιακού Συμβου¬ 
λίου, με το οποίο εκφράζεται η σύμφωνη γνώμη του για 
την τροποποίηση του ΟΕΥ του Νομικού Προσώπου «Δη¬ 
μοτικοί Παιδικοί - Βρεφικοί Σταθμοί Ζωγράφου», αποφα¬ 
σίζουμε: 

Εγκρίνουμε την 7/95 απόφαση του Διοικητικού Συμ¬ 
βουλίου, του Νομικού Προσώπου «Δημοτικοί Παιδικοί - 
Βρεφικοί Σταθμοί Ζωγράφου» περί τροποποιήσεως του 
Οργανισμού Εσωτερικής Υπηρεσίας αυτού, ως εξής: 

Άρθρο 1 
Γενική Διάταξη 

Ο οργανισμός της εσωτερικής υπηρεσίας του Νομικού 
Προσώπου «Δημοτικοί Παιδικοί Σταθμοί Ζωγράφου» που 
εγκρίθηκε με την 6686/30.3.88 απόφαση του Νομάρχη 
Αθηνών και δημοσιεύθηκε στο ΦΕΚ 278/10.5.88 τ.Β’, 
τροποποιείται ως εξής: 

Άρθρο 2 

Το Νομικό Πρόσωπο «Δημοτικοί Παιδικοί Σταθμοί Ζω¬ 
γράφου» μετονομάζεται οε Νομικό Πρόσωπο «Δημοτικοί 
Παιδικοί Βρεφικοί Σταθμοί Ζωγράφου». 

Άρθρο 3 

Διάρθρωση Υπηρεσιών - Αρμοδιότητες 
Α' ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Η ανωτέρω Διεύθυνση αποτελείται από τα εξής τμή¬ 
ματα: 

α) Τμήμα Διοικητικό 

β) Τμήμα Οικονομικό 

Οι αρμοδιότητες της Διεύθυνσης κατανέμονται μεταξύ 
των τμημάτων ως εξής: 

α) Τμήμα Διοικητικό 

1. Ο χειρισμός των θεμάτων που αφορούν την εξέλιξη, 
λύση της υπαλληλικής σχέσης και γενικά την υπηρεσιακή 
κατάσταση του πόσης φύσης προσωπικού των σταθ¬ 
μών. 

2. Η γραμματειακή υποστήριξη του Διοικητικού Συμβου¬ 
λίου. 

3. Η τήρηση των ατομικών φσκέλλων του προσωπι¬ 
κού. 

4. Η χορήγηση βεβαιώσεων και πιστοποιητικών υπηρε¬ 
σιακής κατάστασης του προσωπικού. 

5.0 χειρισμός όλων των θεμάτων που αφορούν τις απο¬ 
δοχές του προσωπικού. 


6. Ο χειρισμός των θεμάτων σχετικών με την υπαγωγή 
του προσωπικού σε διάφορα ταμεία ασφάλισης. 

7. Η μέριμνα για τη βελτίωση των συνθηκών εργασίας 
του προσωπικού. 

8. Ο χειρισμός των θεμάτων των σχετικών με την εφαρ¬ 
μογή του πειθαρχικού δικαίου. 

9. Η κίνηση της σχετικής διαδικασίας για την επιβολή 
των προβλεπόμενων κυρώσεων. 

10. Τήρηση βιβλίου πρωτοκόλλου, 
β) Τμήμα οικονομικό 

1. Καταρτίζει τον προϋπολογισμό εσόδων - εξόδων, πα¬ 
ρακολουθεί την πορεία εκτέλεσης του προϋπολογισμού 
και εισηγείται την αναμόρφωσή του. 

2. Εκδίδει τα χρηματικά εντάλματα μέσα στις πιστώσεις 
του προϋπολογισμού και τηρεί τα λογιστικά βιβλία. 

3. Επιμελείται την εφαρμογή όλων των νόμων που αφο¬ 
ρούν τη μισθοδοσία του προσωπικού των σταθμών. 

4. Μεριμνά για την έγκαιρη προμήθεια των αναγκαίων 
υλικών και τροφίμων και παρακολουθεί την τήρηση των 
όρων των σχετικών συμβάσεων. 

5. Επιμελείται της καταβολής των αποδοχών στους 
υπαλλήλους των σταθμών, ως και της απόδοσης των ει¬ 
σφορών και κρατήσεων υπέρ των δικαιούχων οργανισμών, 
και του φόρου και χαρτοσήμου υπέρ του δημοσίου. 

6. Τηρεί βιβλίο αποθήκης επίπλων και σκευών. 

7. Επιμελείται των οικονομικών θεμάτων είσπραξης της 
χρη ματικής συνδρομή ς από τους γονείς των φιλόξενου μέ- 
νων παιδιών. 

ΕΓ ΔΙΕΥΘΥΝΣΗ ΒΡΕΦΙΚΩΝ - ΠΑΙΔΙΚΩΝ ΣΤΑΘΜΩΝ 
Η ανωτέρω Διεύθυνση αποτελείται από δύο (2) κλά¬ 
δους: 

α) Κλάδο εκπαιδευτικό και 
β) Κλάδο υγειονομικό 
καθώς και από τα εξής τμήματα: 
α) Τμήμα Α' παιδικού σταθμού 
β) Τμήμα Β' παιδικού σταθμού 
γ) Τμήμα Γ' παιδικού σταθμού 
δ) Τμήμα Δ' βρεφικού σταθμού 
Οι αρμοδιότητες της διεύθυνσης των Παιδικών Βρεφι¬ 
κών Σταθμών είναι οι εξής 

1. Ελέγχει τα παιδαγωγικά προγράμματα που καταρτί¬ 
ζουν οι παιδαγωγοί του σταθμού και επιβλέπει την εφαρ¬ 
μογή αυτών των προγραμμάτων καθώς και τη σωστή λει¬ 
τουργία των βρεφονηπ/κών. 

2. Καλεί σε συμβούλιο τους νηπιαγωγούς και τις βρεφο- 
νηπι/μους οπότε κρίνει ότι είναι ανάγκη, στο οποίο συζη¬ 
τιούνται τα προβλήματα που ανακύπτουν από τη λειτουρ¬ 
γία του σταθμού και που αφορούν τα παιδιά το παιδαγω¬ 
γικό πρόγραμμα και την οργάνωση του χώρου. 

3. Ενημερώνει τους γονείς για τα δικαιολογητικά εγγρα¬ 
φής των παιδιών τους στο σταθμό ως και για τη χρηματική 
συμμετοχή. 

4. Εισηγείται στο Διοικητικό Συμβούλιο, τον αριθμό των 
παιδιών που μπορούν οι σταθμοί να δεχθούν. 

5. Ο προϊστάμενος του τμήματος οργανώνει συγκε¬ 
ντρώσεις γονέων, στις οποίες γίνονται εισηγήσεις σχετικά 
με τη διαπαιδαγώγηση των παιδιών. 

6. Ο προϊστάμενος του τμήματος συνεργάζεται με την 
κοινωνική λειτουργό και ψυχολόγο του Δήμου για προβλή¬ 
ματα παιδιών. Επίσης προτείνει το Δ.Σ. και ενεργεί ότι 
χρειάζεται για μια ειδική περίπτωση παιδιού ή μιας οικογέ¬ 
νειας, καθώς και για την παραπομπή σε αρμοδίους φορείς 

κατάλληλους για την επίλυση των προβλημάτων (ιατροπαι- 
δαγωγικά κέντρα, κέντρα ψυχικής υγιεινής κ.ά.). 

7. Ο προϊστάμενος του τμήματος φροντίζει να φέρνει 
σε επαφή τα παιδιά και τους γονείς τους με τις διάφορες 
υπηρεσίες του Δήμου (υγείας, πρόνοιας, ψυχαγωγίας 
κ.λπ.) προς όφελος των παιδιών και των οικογενειών τους. 

8. Εποπτεύει όλο το προσωπικό του σταθμού για τη σω¬ 
στή εκτέλεση των καθηκόντων του και αναφέρει στο Δ.Σ. 
κάθε υπηρεσιακή παράβαση και λογοδοτεί στο Διευθυ¬ 
ντή. 

9. Ο προϊστάμενος του τμήματος τηρεί βιβλίο παρου¬ 
σίας προσωπικού (σε κάθε σταθμό) και ενημερώνει σχε¬ 
τικά τη διεύθυνση Διοικητικών - Οικονομικών υπηρεσιών 
του Νομικού Προσώπου. 

10. Ο Προϊστάμενος του τμήματος τηρεί βιβλίο παρου¬ 
σίας δυνάμεως των παιδιών καθημερινά, το οποίο ελέγχε¬ 
ται από το Διευθυντή. 

“11. Αξιολογεί το προσωπικό ως Α' βαθμολογητής και 
μεριμνά για τη συγκέντρωση των φύλλων αξιολόγησης 
όλων των υπαλλήλων. 

12. Ο Προϊστάμενος του τμήματος μεριμνά για την 
έγκαιρη ενημέρωση της διεύθυνσης διοικητικών και οικο¬ 
νομικών υπηρεσιών του Νομικού Προσώπου για τις ελλεί¬ 
ψεις σε αναγκαία υλικά και τρόφιμα. 

13. Ο Προϊστάμενος αναφέρει στο Διευθυντή και κατό¬ 
πιν συνεννοήσεως μαζί του. Συνεργάζεται με την Τεχνική 
Διεύθυνση του Δήμου για τη διαμόρφωση χώρων των 
Σταθμών, αποκατάσταση ζημιών (αντικατάσταση σπασμέ¬ 
νων τζαμιών κ.λπ.). 

14. Φροντίζει για τη φύλαξη και συντήρηση των επίπλων 
και σκευών των Σταθμών. 

15. Παρακολουθεί την παραλαβή και συντήρηση των 
τροφίμων. 

16. Τηρεί βιβλίο με τις ποσότητες και το είδος των τρο¬ 
φίμων που είναι αποθηκευμένα. 

17. Υποβάλλει στο τέλος της χρονιάς στο Δ.Σ. έκθεση 
για τα προβλήματα των σταθμών και προτάσεις για καλύ¬ 
τερη λειτουργία τους. 

Άρθρο 5 

Κατηγορίες και κλάδοι Προσωπικού 

Οι Κλάδοι του μονίμου προσωπικού των σταθμών δια- 
κρίνονται κατά κατηγορία εκπαίδευσης ως ακολούθως: 

1. Κλάδοι κατηγορίας Πανεπιστημιακής Εκπαίδευσης 
(ΠΕ): 

α) Κλάδος ΠΕΙ Διοικητικός 
β) Κλάδος ΠΕ Νηπιαγωγών 

2. Κλάδοι κατηγορίας Τεχνολογικής Εκπαίδευσης (ΤΕ): 
α) Κλάδος ΤΕ16 Νηπιαγωγών 

β) Κλάδος ΤΕ9 Βρεφονηπιοκόμων 

3. Κλάδοι κατηγορίας Δευτεροβάθμιας Εκπαίδευσης 
(ΔΕ): 

α) Κλάδος ΔΕΙ Διοικητικός 

β) Κλάδος ΔΕ8 βοηθών βρεφοκόμων παιδοκόμων 

4. Κλάδοι κατηγορίας Υποχρεωτικής Εκπαίδευσης 
(ΥΕ): 

α) Κλάδος ΥΕ16 Προσωπικού Καθαριότητας (για εργα¬ 
σίες καθαρισμού εσωτερικών και εξωτερικών χώρων) 
β) Κλάδος ΥΕ1 Κλητήρων - θυρωρών - γενικών καθηκό¬ 
ντων. 


Άρθρο 6 

Η οργανική σύνθεση, η διαβάθμιση και κατάταξη των 
θέσεων του προσωπικού τοσΝομικού Προσώπου ορίζεται 
ως ακολούθως: 

Α' ΔΙΟΙΚΗΤΙΚΟ - ΟΙΚΟΝΟΜΙΚΟ ΠΡΟΣΩΠΙΚΟ 

Κατηγορία ΠΕ με βαθμούς Δ'-Α'. 

Κλάδος ΠΕΙ Διοικητικού δύο (2) θέσεις. 

Κατηγορία ΔΕ με βαθμούς Δ'-Α’. 

Κλάδος ΔΕΙ Διοικητικού δύο (2) θέσεις 

Κατηγορία Υ6 με βαθμούς Ε'-Β'. 

Κλάδος ΥΕ1 Κλητήρων - θυρωρών - γενικών καθηκό¬ 
ντων μία (1) θέση. 

Κλάδος ΥΕ16 προσωπικού καθαριότητας εσωτερικών 
και εξωτερικών χώρων έξι (6) θέσεις. 

Β' ΕΚΠΑΙΔΕΥΤΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 

Κατηγορία ΠΕ με βαθμούς Δ'-Α’. 

Κλάδος ΠΕ Νηπιαγωγών πέντε (5) θέσεις. 

Κατηγορία ΤΕ με βαθμούς Δ'-Α'. 

Κλάδος ΤΕ16 Νηπιαγωγών επτά (7) θέσεις. 

Κλάδος ΤΕ9 Βρεφονηπιοκόμων τέσσερις (4) θέσεις 

Κατηγορία ΔΕ με βαθμούς Δ'-Α'. 

Κλάδος ΔΕ8 Βοηθών βρεφοκόμων - παιδοκόμων πέντε 
(5) θέσεις. 

Γ' ΠΡΟΣΩΡΙΝΕΣ ΘΕΣΕΙΣ ΚΑΤΕΧΟΜΕΝΕΣ ΑΠΟ ΜΟ¬ 
ΝΙΜΟ ΠΡΟΣΩΠΙΚΟ 

Κατηγορία ΤΕ με βαθμούς Δ’-Α'. 

Κλάδος ΤΕ16 Νηπιαγωγών πέντε (5) θέσεις. 

Κατηγορία ΔΕ με βαθμούς Δ’-Α’. 

Κλάδος ΔΕ8 βοηθών βρεφοκόμων Παιδοκόμων είκοσι 
(20) θέσεις. 

Κατηγορία ΥΕ με βαθμούς Ε’-Β’. 

Κλάδος ΥΕ16 προσωπικού καθαριότητας εσωτερικών 
και εξωτερικών χώρων έξι (6) θέσεις. 

Κλάδος ΥΕ16 Εργάτρια γενικών καθηκόντων μία (1) 
θέση. 

Άρθρο 7 

Προϊστάμενοι Υπηρεσιών 

1. Στη Διεύθυνση Διοικητικών και Οικονομικών υπηρε¬ 
σιών προϊσταται υπάλληλος ΠΕ ή ΔΕ. 

2. Στη Διεύθυνση Βρεφικών - Παιδικών Σταθμών προϊ- 
σταται υπάλληλος ΠΕ ή ΤΕ16 ή ΤΕ9. 

1. Στο τμήμα Διοικητικό προϊσταται υπάλληλος ΠΕ ή ΔΕ. 

2. Στο τμήμα Οικονομικό προϊσταται υπάλληλος ΠΕ ή 
ΔΕ. 

3. Στα τμήματα Παιδικών Σταθμών προϊσταται υπάλλη¬ 
λος του κλάδου ΤΕ16 Νηπιαγωγοί. 

4. Στο τμήμα Βρεφικός Σταθμός προϊσταται υπάλληλος 
ΤΕ9 Βρεφονηπιοκόμος. 

Κατ' εξαίρεση αν δεν υπάρχει υπάλληλος του κλάδου 
ΤΕ9 μπορεί να προϊσταται υπάλληλος του κλάδου ΔΕ8. 

Άρθρο 8 

Προσόντα διορισμού στον εισαγωγικό βαθμό για τον κα¬ 
θένα από τους παραπάνω κλάδους, τα καθήκοντα, ο» πε¬ 
ριορισμοί, ο χρόνος εργασίας, η αστική ευθύνη, τα δικαιώ¬ 
ματα, οι άδειες, οι μεταβολές στην υπηρεσιακή κατά¬ 
σταση, οι ηθικές αμοιβές, τα πειθαρχικά αδικήματα, οι ποι¬ 
νές, η λύση της υπαλληλικής σχέσης, νοσηλεία και αποζη¬ 
μίωση λόγω απολύσεως, διέπονται από τις διατάξεις που 
ισχύουν κάθε φορά για το προσωπικό των ΟΤΑ. 

Τελική διάταξη. Σύμφωνα με τις διατάξεις του Ν. 
2081/92 δημιουργείται δαπάνη σε βάρος του προϋπολο¬ 
γισμού του Νομικού Προσώπου «Δημοτικοί Παιδικοί - Βρε¬ 
φικοί Σταθμοί Ζωγράφου» για τα επόμενα οικονομικά έτη 
το ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1997 

Με εντολή Γεν. Γραμ. Περιφέρειας 
Ο Προϊστάμενος της Περιφ. Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

- ♦- 

Αριθ. οικ. 3370 (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ξανθοπούλου Ευανθία. 

Ο ΝΟΜΑΡΧΗΣ ΑΘΗΝΩΝ 

Με την 3370/25.2.97 απόφαση του Νομάρχη Αθηνών, 
χορηγήθηκε στην Ξανθοπούλου Ευανθία του Σπυρίδωνα, 
άδεια άσκησης επαγγέλματος Κοινωνικού Λειτουργού. 

Αθήνα, 25 Φεβρουάριου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-♦- 

Αριθ. οικ. 4130 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μπιλληρη Άννα - Μαρία. 

Ο ΝΟΜΑΡΧΗΣ ΑΘΗΝΩΝ 

Με την 4130/11.3.1997 απόφαση του Νομάρχη Αθη¬ 
νών, χορηγήθηκε στην Μπιλληρη Άννα - Μαρία του Μι¬ 
χαήλ, άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 11 Μαρτίου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-♦- 

Αριθ. ΕΣ/1734 (6) 

Τροποποίηση καταστατικού Αναπτυξιακής Επιχείρησης 
Δήμου Λευκιμμαίων Νομού Κερκύρας. 

Η ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 277 - 284 και 291 του 
Δ.Κ.Κ. (Π.Δ. 410/95). 

2. Την υπ' αριθμ. 25027/9.4.84 απόφαση του Υπ. Εσω¬ 
τερικών (ΦΕΚ 244/10.4.84, τ. Β'). 

3. Την με αριθμό 184/91 απόφαση του Δημοτικού Συμ¬ 
βουλίου Δήμου Λευκιμμαίων για τη σύσταση της «Αναπτυ¬ 
ξιακής Επιχείρησης Δήμου Λευκιμμαίων». 

4. Την ΕΣ/13046/92 απόφαση του Νομάρχη Κέρκυρας 
(ΦΕΚ 673/16.11.92 τ. Β') για τη σύσταση Δημοτικής Επι¬ 
χείρησης με την επωνυμία «Αναπτυξιακή Επιχείρηση Δή¬ 
μου Λευκιμμαίων» στο Ν. Κέρκυρας. 

5. Την με αριθμό 21-290/96 απόφαση του Δημ. Συμ¬ 


βουλίου Δήμου Λευκιμμαίων για την τροποποίηση του κα¬ 
ταστατικού της ως άνω Αναπτυξιακής Επιχείρησης. 

6. Τη σχετική οικονομοτεχνική μελέτη και την από 
14 2.1997 θετική έκθεση αξιολόγησής της, αποφασί¬ 
ζουμε: 

Αντικαθίστανται τα,άρθρα 2 και 3 της ΕΣ/13046/92 
απόφασης του Νομάρχη Κέρκυρας ως εξής: 

«2. Σκοποί της Επιχείρησης είναι: 
α) Η εκμετάλλευση του υπό ανέγερση Κέντρου Πολιτι¬ 
στικών Κοινωνικών Δραστηριοτήτων του Δήμου Λευκιμ- 
μοίων». 

β) Η εκμετάλλευση των κοινόχρηστων χώρων αιγισλού 
και παραλίας που έχουν παραχωρηθεί κατά χρήση στο 
Δήμο. 

γ) Η υλοποίηση τμήματος του τεχνικού προγράμματος 
του Δήμου Λευκιμμαίων στον τομέα έργων, εργασιών ή 
μελετών. 

δ) Η εκπόνηση και υλοποίηση ίδιου κατασκευαστικού 
προγράμματος οικιστικής και τουριστικής ανάπτυξης ή η 
εκτέλεση έργων, εργασιών, μελετών άλλων φορέων εντός 
και εκτός του Δήμου Λευκιμμαίων. 

ε) Η προμήθεια, εμπορία και χρήση αδρανών υλικών και 
εξοπλισμού έργων. 

στ) Η δημιουργία εργοταξίου για τις ανάγκες των μηχα¬ 
νημάτων που χρησιμοποιεί ή των έργων που αναλαμβά¬ 
νει. 

ζ) Η ανάληψη της ψυχαγωγίας των κατοίκων της περιο¬ 
χής με τη μόνιμη λειτουργία των εγκαταστάσεων για όλες 
τις ηλικίες, ιδιαίτερα για τους νέους. 

η) Η υλοποίηση των επιμορφωτικών προγραμμάτων του 
Δήμου είτε είναι επιδοτούμενα είτε όχι. 

θ) Η απασχόληση με θέματα προστασίας του περιβάλ¬ 
λοντος. 

ι) Η απασχόληση με θέματα αναπτυξιακά της περιοχής 
(παρακολούθηση έργων κ.λπ.) και η τεχνική και διοικητική 
υποστήριξη του Δήμου Λευκιμμαίων. 

ια) Η αξιοποίηση και εκμετάλλευση του ιστορικού κτι¬ 
ρίου «Κογεβίνα». 

ιβ) Η προστασία της Δημοτικής περιουσίας, 
ιγ) Η τήρηση των όρων λειτουργίας των καταστημάτων 
υγειονομικού ενδιαφέροντος (άρθρο 25 του Δ.Κ.Κ.}. 

ιδ) Η επιδίωξη της αξιοποίησης των Αλυκών και κάθε 
Δημοτικού χώρου και γενικά κάθε αξιοποιήσιμου χώρου. 

ιε) Η παροχή υπηρεσιών του τομέα ύδρευσης στα πλαί¬ 
σια της αυτοδιαχείρισης των υδάτινων πόρων, για όσο 
καιρό απαιτηθεί μέχρι της νομιμοποίησης της υπό σύ¬ 
σταση Δ.Ε.Υ.Α.Λ. 

ιστ) Η άσκηση των παραπάνω δραστηριοτήτων και εκτός 
των ορίων του Δήμου, την ευρύτερη περιοχή της Λευκίμ- 
μης, όταν νόμιμα της ανατεθούν». 

3. Η Επιχείρηση διοικείται από εννεαμελές (9) Διοικη¬ 
τικό Συμβούλιο, τα μέλη του οποίου ορίζονται, μαζί με 
τους αναπληρωτές τους, από το ΔημοτικόΣυμβούλιο. Από 
τα μέλη του Διοικητικού Συμβουλίου έξι (6) είναι αιρετοί 
εκπρόσωποι του Δήμου, ένας είναι εκπρόσωπος των Γε¬ 
ωργικών Πιστωτικών Συνεταιρισμών της Λευκίμμης και 
δύο είναι δημότες ή κάτοικοι της Λευκίμμης που έχουν 
πείρα ή γνώσεις σχετικά με τα αντικείμενα της Επιχείρη¬ 
σης, εκ των οποίων - πλην του εκπροσώπου των Γεωργι- 
κών Πιστωτικών Συνεταιρισμών - οι δύο τουλάχιστον μαζί 
με τους αναπληρωτές τους προτείνοντσι από την μειοψη¬ 
φία. 

Στην περίπτωση που οι εργαζόμενοι στην Επιχείρηση 
υπερβούν τους είκοσι (20) ένας αιρετός εκπρόσωπος 
τους συμμετέχει στο Διοικητικό Συμβούλιο, χωρίς αλλαγή 
της συστατικής πράξης, οπότε ο εκπρόσωπος των εργα¬ 
ζομένων εισέρχεται στη θέση του ενός δημότη ή κατοί¬ 
κου». 

Από την απόφαση αυτή δεν προκαλείται δαπόνη σε βά¬ 


ρος του προϋπολογισμού του Δήμου γιο το τρέχον και τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 18 Μαρτίου 1997 

Η Αναπλ. Περιφ. Διευθυντή 
ΖΑΧΑΡΕΝΙΑ ΒΟΥΛΓΑΡΗ-ΒΑΡΕΛΗ 


ΑΠΟ ΓΟ ΕΘΝΙΚΟ ΤΥΠΟΓΡΑΦΕΙΟ 



